באבול

**בָּאבּוֹל** (בפרסית: **بابل**; מבוטא: [bābol]
) היא עיר בפרובינציית מאזנדראן, בצפון איראן, והיא בירת מחוז בָּאבּוֹל. העיר מחולקת לשני אזורים מטרופוליניים לפי החוק האיראני, וממוקמת בנפה המרכזית של המחוז.

## היסטוריה ואטימולוגיה
באבול נוסדה בתקופת הספאווידים במאה ה־16 על שטחה של העיר העתיקה מַמְטִיר (המופיעה גם כ"מַה מִתרַה"). הנקשרת לאל מִתרָה, מיתרה נחשב בדת האיראנית הקדומה כמתווך בין אורו של אהורה מאזדה לבין החושך של אהרימן.

בעבר נקראה העיר בַּרפוֹרוּשדֶּה (שפירושה “עיר שוק”), ובהמשך ברפורוש. בשנת 1931 הורה מייסד שושלת פהלווי, רזא שאה פהלווי (1878–1944), על תחילת תכנון מרכז עירוני מודרני ושינה את שמה ל“באבול”, שפירושו “עיר בעלת שפע מים”.

## דמוגרפיה
לפי מפקדי האוכלוסין של איראן, אוכלוסיית העיר עמדה על 198,636 תושבים, בשנת 2006 עם 55,943 משקי בית. על 219,467 תושבים בשנת 2011 עם 67,069 משקי בית, ועל 250,217 תושבים בשנת 2016 עם 81,572 משקי בית.

#### התפלגות האוכלוסייה בין השנים 1956 ועד 2016

### שפה ואתניות
רוב תושבי באבול הם בני העם המזַנְדָּרָנִי, המשתייכים אתנית לקבוצה ממוצא טַבָּרִי, והם דוברים את השפה המזנדרנית. מוצאם מיוחס לעם הטַפּוּרי, אשר נדחק לאזור החוף הדרומי של הים הכספי בתקופת האימפריה האחמנית.

## חשיבות אזורית
באבול היא אחת הערים החשובות בצפון איראן, הידועה כמרכז אזורי לחינוך, מסחר, תעשייה ושירותים רפואיים, והיא מפורסמת גם בפרדסי ההדרים (תפוזים, לימונים מנדרינות ואחרים) שבה.

## גאוגרפיה
### מיקום
באבול היא עיר בצפון איראן, בחלק הצפוני של חבל מזנדרן שבשפלת החוף של הים הכספי. העיר ממוקמת כ-20 קילומטרים מדרום לחוף הים הכספי על גדתו המערבית של נהר בָּבּולרוּד (Babolrud). היא גובלת בצפון בערים באבולסר ופריידונקנר, במזרח באזורי קאעם שאהר ושירגה, בדרום-מזרח במחוז סאווָדכוּ, בדרום במחוז פירוזכוּ ובמערב באזור אמול.

### אקלים
באבול נהנית מכמות משקעים שנתית רבה יחסית, הנובעת מקרבתה לים הכספי ומהשפעת הרוחות הלחות החודרות מהרכס הצפוני של רכס האלבורז. מערכת סיווג האקלים של קפן-גייגר מתארת את האקלים באזור כבעל אופי ים-תיכוני חם בקיץ (סיווג Csa), המאופיין בקיצים חמים ויבשים יחסית ובחורפים לחים יותר עם משקעים משמעותיים. כמות המשקעים באזור השפלה הצפונית ובמדרונות הצפוניים גבוהה יחסית ומשתנה לפי אזורים לאורך חוף הים.
#### טמפרטורה ממוצעת
העונה החמה נמשכת כ־3.6 חודשים, מ־2 ביוני ועד 22 בספטמבר, עם טמפרטורת שיא יומית ממוצעת הגבוהה מ־28 מעלות צלזיוס. החודש החם ביותר בשנה בעיר באבול הוא אוגוסט, עם טמפרטורת שיא ממוצעת של 31°C וטמפרטורת מינימום ממוצעת של 24°C.

העונה הקרירה נמשכת כ־3.6 חודשים, מ־3 בדצמבר ועד 22 במרץ, עם טמפרטורת שיא יומית ממוצעת הנמוכה מ־16°C. החודש הקר ביותר בשנה הוא ינואר, עם טמפרטורת מינימום ממוצעת של 5°C וטמפרטורת שיא ממוצעת של 12°C.

#### משקעים
העונה הלחה נמשכת כ־6.3 חודשים, מ־15 בספטמבר ועד 25 במרץ, עם הסתברות העולה על 14% לכך שיום נתון יהיה יום גשום. החודש עם מספר הימים הגשומים הרב ביותר בעיר הוא נובמבר, עם ממוצע של 6.4 ימים שבהם נמדדו לפחות 1.00 מילימטרים של משקעים.

העונה היבשה נמשכת כ־5.7 חודשים, מ־25 במרץ ועד 15 בספטמבר. החודש היבש ביותר הוא יוני, עם ממוצע של 1.5 ימים שבהם נמדדו לפחות 1.00 מילימטרים של משקעים.

החודש עם מספר הימים הרב ביותר של גשם בלבד הוא נובמבר, עם ממוצע של 6.4 ימים. על פי סיווג זה, צורת המשקעים הנפוצה ביותר לאורך השנה היא גשם בלבד, עם הסתברות שיא של 23% ב־20 בנובמבר. בממוצע בין השנים 1980–2016
| שנה_מקס_טמפ = 21.9
| שנה_מינ_טמפ = 13.4
| שנה_משקע = 770.3
| ינו_מקס_טמפ = 12.1
| פבר_מקס_טמפ = 12.3
| מרץ_מקס_טמפ = 14.5
| אפר_מקס_טמפ = 19.7
| מאי_מקס_טמפ = 24.9
| יונ_מקס_טמפ = 29.3
| יול_מקס_טמפ = 31.8
| אוג_מקס_טמפ = 31.4
| ספט_מקס_טמפ = 28.9
| אוק_מקס_טמפ = 23.9
| נוב_מקס_טמפ = 19.1
| דצמ_מקס_טמפ = 14.5
| ינו_מינ_טמפ = 3.6
| פבר_מינ_טמפ = 4.4
| מרץ_מינ_טמפ = 7.1
| אפר_מינ_טמפ = 11.6
| מאי_מינ_טמפ = 16.5
| יונ_מינ_טמפ = 20.9
| יול_מינ_טמפ = 23.3
| אוג_מינ_טמפ = 22.9
| ספט_מינ_טמפ = 20.0
| אוק_מינ_טמפ = 14.6
| נוב_מינ_טמפ = 10.2
| דצמ_מינ_טמפ = 5.6
| ינו_משקע = 84.3
| פבר_משקע = 59.6
| מרץ_משקע = 59.9
| אפר_משקע = 27.7
| מאי_משקע = 16.8
| יונ_משקע = 17.4
| יול_משקע = 21.2
| אוג_משקע = 52.2
| ספט_משקע = 71.4
| אוק_משקע = 141.8
| נוב_משקע = 103.9
| דצמ_משקע = 114.1
| מקור = weatherspark.com weather2visit.com

## כלכלה
מסחר וסחר מהווים את עמוד השדרה של כלכלת באבול, היא המרכז המסחרי הגדול ביותר במחוז מזנדרן, הודות למיקומה במרכז המחוז וכן לצפיפות האוכלוסייה הגבוהה סביב העיר, שהופכת את מחוז באבול למחוז המאוכלס ביותר בפרובינציה כולה. באבול מייצרת מזון, טקסטיל ומוצרים מעובדים שונים, כולל פירות הדר כמו תפוזים, לימונים ומנדרינות. סביבה יש שדות אורז רבים. בעבר עיבוד של תה, טבק וכותנה היה נפוץ באזור, אך ירד משמעותית בעשרים השנים האחרונות.

העיר משרתת רשתות קמעונאיות גדולות כמו רשת חנויות Refah Chain Stores Co, איראן היפר סטאר, מרכז העיר איספהאן, רשת חנויות Shahrvand, שוק Kowsar ורשת חנויות Ofoq Kourosh.

## תחבורה
כמעט כל התחבורה העירונית בעיר באבול מתבצעת באמצעות מכוניות פרטיות, ואוטובוסים. העיר תלויה מאוד ברשת הכבישים האזורית המקשרת אותה לערים סמוכות. כל הכבישים רחבים וחדשים.

לבאבול גישה לנמל תעופה במרחק של כ-55 קילומטרים ותחנת רכבת במרחק של כ-15 קילומטרים מהעיר, המקשרים אותה לשאר חלקי המדינה.

נמלי פריידונקנר ובאבולסר נמצאים על החוף הדרומי של הים הכספי ובאמצעותם מתקיימים קשרי מסחר עם נמלים אחרים באזור הים הכספי, מה שמסייע לתנועת סחורות בין המדינות השוכנות לאורך חופי הים הכספי.

## חינוך
כמרכז המסחרי הגדול ביותר בפרובינציה, העיר באבול מארחת גם מספר רב של מכללות ואוניברסיטאות במחוז. מתוכן 5 אוניברסיטאות ו-12 מכללות ומכונים מדעיים וטכנולוגיים.

## ראו גם
* הים הכספי
* רזא שאה פהלווי
* דלכש
* אימאמעלי חביבי
* עלי רזא פירוזג'א

## לקריאה נוספת

* X de Planhol: Bābol. In: Encyclopædia Iranica. Routledge & Kegan Paul Inc., New York, NY 1988, p. 317–318.


## קישורים חיצוניים

* BĀBOL i. The Town
* Mazandaran, Geography & History with information on Bābol
* Babol Noshirvani University of Technology
* 
* באבול, באתר iranicaonline.org
* באבול באתר encyklopedia 

## הערות שוליים

קטגוריה:איראן: ערים
קטגוריה:מאזנדראן
קטגוריה:הים הכספי: יישובים